b'\n_START_ARTICLE_\nMykolas Pe\xc4\x8deli\xc5\xabnas\n_START_PARAGRAPH_\nMykolas Pe\xc4\x8deli\xc5\xabnas, lenk. Micha\xc5\x82 Peczeluna (1908 m. gruod\xc5\xbeio 29 d. Naujasod\xc5\xbeio kaime, Kauno apskritis, Kauno gubernija \xe2\x80\x93 2008 m. lapkri\xc4\x8dio 27 d. Panemun\xc4\x97je; palaidotas Kulvoje) \xe2\x80\x93 Lietuvos ir Lenkijos tarnautojas, \xc5\xa0tuthofo koncentracijos stovyklos kalinys.\n_START_SECTION_\nBiografija\n_START_PARAGRAPH_\n1930 m. baig\xc4\x97 Kauno mokytoj\xc5\xb3 seminarij\xc4\x85, v\xc4\x97liau studijavo geografij\xc4\x85 Kauno Vytauto Did\xc5\xbeiojo universitete. I\xc5\xa1klaus\xc4\x99s privalom\xc4\x85 kurs\xc4\x85, diplomo nesigyn\xc4\x97, o stojo mokytis ekonomikos toje pa\xc4\x8dioje auk\xc5\xa1tojoje mokykloje ir studijavo tris semestrus. Nuo [[1934\\\\ m. dirbo Kauno Prekybos, pramon\xc4\x97s ir amat\xc5\xb3 r\xc5\xabmuose._NEWLINE_Antrojo pasaulinio karo prad\xc5\xbeioje Kaune dalyvavo 1941 m. sukilime. 1943 m. kovo 16 d. kartu su kitais lietuvi\xc5\xb3 inteligentais buvo nacistin\xc4\x97s Vokietijos gestapo are\xc5\xa1tuotas ir i\xc5\xa1ve\xc5\xbetas \xc4\xaf \xc5\xa0tuthofo koncentracijos stovykl\xc4\x85. I\xc5\xa1tv\xc4\x97r\xc4\x97 sunkias kalinimo s\xc4\x85lygas, daug pad\xc4\x97jo kartu kent\xc4\x97jusiam kunigui Alfonsui Lipni\xc5\xabnui. 1945 m. kovo 12 d. stovykl\xc4\x85 i\xc5\xa1vadavo Raudonoji armija. Kartu su kitais jis buvo priskirtas pad\xc4\x97ti gydytojams teikiant medicinin\xc4\x99 pagalb\xc4\x85 buvusiems kaliniams. Siaut\xc4\x97jo viduri\xc5\xb3 ir d\xc4\x97m\xc4\x97tosios \xc5\xa1iltini\xc5\xb3 epidemijos, \xc5\xa1iomis ligomis persirgo ir M.Pe\xc4\x8deli\xc5\xabnas._NEWLINE_1946\xe2\x80\x931948 m. dirbo Pucko miesto ligonin\xc4\x97s Tiekimo skyriuje, 1947 m. pri\xc4\x97m\xc4\x97 Lenkijos pilietyb\xc4\x99. 1949 m. kelis m\xc4\x97nesius buvo Vroclavo \xc5\xa0v.Juozapo ligonin\xc4\x97s \xc5\xabkio darbuotojas. 1949 m. pab. \xc4\xafsidarbino Gdansko medicinos akademijos Pirkim\xc5\xb3 skyriuje, v\xc4\x97liau - Investicij\xc5\xb3 skyriuje, pastarajam nuo 1952 m. vadovavo. 1975 m. i\xc5\xa1\xc4\x97jo \xc4\xaf pensij\xc4\x85, ta\xc4\x8diau dar iki 1989 m. liko toliau darbuotis Gdansko medicinos akademijos Investicij\xc5\xb3 padalinyje._NEWLINE_Po to, kaip pensininkas, apsigyveno Seneli\xc5\xb3 namuose Gdanske, 2008 m. buvo perkeltas \xc4\xaf Kauno Panemun\xc4\x97s seneli\xc5\xb3 namus, kur ir mir\xc4\x97.'